**המחלקה לפוליטיקה וממשל**

**סדנה מחקרית לתלמידי שנה ב' וג', תש"ף**

סמסטר ב, יום רביעי 14:00 – 16:00

138-1-0268-01

2 נק"ז

**מרצה הקורס:**

ד"ר ג'ניפר אושר oser@post.bgu.ac.il / בניין 72 חדר 669

אתר המרצה: <http://in.bgu.ac.il/en/humsos/politics/Pages/staff/jennifer_oser.aspx>

**תקציר הקורס**\*

מטרת הסדנה היא להדריך את ולתמוך בסטודנטיות וסטודנטים מצטיינים בשנה ב' וג' השואפים להמשיך בלימודים מתקדמים (תואר שני ושלישי), הן במחלקה שלנו והן במחלקות מובילות אחרות בארץ ובעולם. נושאים שנלמדו בקורס זה בעבר כללו: בניית שאלת מחקר ללימודי המשך, שיקולים בבחירת מנחה, סקירת התהליך של כתיבת תזה, הרחבת רשת המנטורים, קידום עצמי, מיומנויות בהכנת מסמכים להגשה לתכניות לימוד ולמלגות (כמו מכתבי מוטיבציה), יחסי כוח בהשכלה גבוהה, ואסטרטגיות להתגבר על הטייה מגדרית והטיות נוספות.

התלמידים שיתקבלו לסדנה יהיו שותפים בבחירה סופית של המאמרים והנושאים שיילמדו בקורס.

**המטלה המרכזית בקורס**: פיתוח תכנית אסטרטגית אישית למסלול לימודים מתקדמים (עד חמישה עמודים). תוכן ההגשה האישית לכל סטודנטית וסטודנט ייקבע בשיתוף עם מרצה הקורס.

**תנאי קבלה**: הקורס חובה לתלמידים המשתתפים בתכנית המצטיינים של המחלקה. בנוסף לתלמידים אלה, לסדנה יתקבלו סטודנטים בעלי מוטיביציה להמשיך ללימודי MA תוך כ-3 שנים בארץ ובחו"ל. תלמידים המעוניינים ללמוד בקורס נדרשים להירשם לקורס, ולהשתתף באופן פעיל בשיעורים הראשוניים בהם תלמידי הקורס ייקבעו יחד עם המרצה את מיקוד התכנים. עד 20 תלמידים יתקבלו לסדנה – במקרה של הרשמת יתר, עדיפות בהרשמה תינתן לתלמידים מצטיינים ובעלי מוטיבציה גבוהה להירשם ל-MA בטווח הקצר.

**השתתפות:**יש להשתתף באופן פעיל בכל המפגשים בסדנה, כולל השיעורים הראשוניים בתקופת ההרשמה. היעדרות מעבר ל-80% מהשיעורים מסיבות שאינן מותרות בתקנון האוניברסיטה (מילואים, הריון ולידה, ומחלה עם אישור רופא), תפסול את הזכאות לציון בקורס.

**הזדמנויות נוספות**: תלמידי הסדנה יקבלו חשיפה ראשונה להזדמנויות נוספות במחלקה, ביניהן:

       זכות להירשם לקורסי MA במחלקה במהלך שנה ג

       קולות קוראים לעבודה כעוזרי מחקר של מרצי המחלקה

       תמיכה להשתתף בכנסים ובאירועים בישראל העוסקים בפוליטיקה וממשל

\* השימוש בלשון זכר הוא מטעמי נוחות - הכוונה היא לכל המגדרים.